Friends (album)

Friends er det fjortende studioalbumet fra The Beach Boys, utgitt i 1968. Albumet er det første fra bandet som inneholder sanger skrevet av Dennis Wilson. Hele bandet er kreditert som produsenter, og dette var det siste albumet der Brian Wilson sto frem som bandets dominerende kreative drivkraft før albumet 15 Big Ones i 1976. Albumet var også det første fra The Beach Boys som kun ble utgitt i stereo.

Albumet kom bare på 126.-plass på Billboard 200 i USA, en indikasjon på at bandets enorme popularitet i hjemlandet var over. I Storbritannia ble albumet bedre mottatt, og kom på 13.-plass på UK Albums Chart.

Bakgrunn

I februar 1968 startet arbeidet med albumet, og rett etterpå reiste Mike Love på en to uker lang reise til India sammen med The Beatles og Donovan for å studere transcendental meditasjon med Maharishi Mahesh Yogi. 

Brian Wilson, Dennis Wilson, Carl Wilson, Al Jardine og Bruce Johnston, som nå var blitt offisielt medlem av bandet, spilte inn det meste av albumet sammen med studiomusikere fra The Wrecking Crew. Mike Love kom tilbake fra India i midten av mars, og hans vokal ble spilt inn og redigert inn. The Beach Boys dro etter utgivelsen ut på to USA-turneer. Den ene sammen med Strawberry Alarm Clock og den andre sammen med Maharishi Mahesh Yogi. Begge turneene var kommersielle fiaskoer, og ble raskt kansellert etter at kun 200 personer dukket opp i New York City. 

Albumet er som begge de foregående albumene, Smiley Smile og Wild Honey, preget av underproduksjon. Albumts eneste singel, tittelsporet «Friends» ble en liten hit, med 47.-plass på Billboard Hot 100 i USA, og 25.-plass på UK Singles Chart i Storbritannia.

Sporliste

Side en
«Meant for You» (Brian Wilson, Mike Love)         
«Friends» (B. Wilson, Carl Wilson, Dennis Wilson, Al Jardine) 
«Wake the World» (B. Wilson, A. Jardine) 
«Be Here in the Morning» (B. Wilson, C. Wilson, D. Wilson, M. Love, A. Jardine)
«When a Man Needs a Woman» (B. Wilson, C. Wilson, D. Wilson, A. Jardine, Jon Parks, Steve Korthof)
«Passing By» (instrumental) (B. Wilson)

Side to            
«Anna Lee, the Healer» (B. Wilson, M. Love) 
«Little Bird» (D. Wilson, Steve Kalinich)
«Be Still» (D. Wilson, S. Kalinich)            
«Busy Doin' Nothin'» (B. Wilson) 
«Diamond Head» (instrumental) (Al Vescovo, Lyle Ritz, Jim Ackley, B. Wilson)
«Transcendental Meditation» (B. Wilson, M. Love, A. Jardine)

Albumet ble i 1990 utgitt på nytt av Capitol Records i en «to-for-en»-utgivelse som Friends/20/20 sammen med 20/20 med fem bonusspor.
«Break Away» (B. Wilson, Reggie Dunbar* ) 
«Celebrate the News» (D. Wilson, Gregg Jakobsen)
«We're Together Again» (B. Wilson, Ron Wilson)
«Walk on By» (Burt Bacharach, Hal David)
«Old Folks at Home» (Stephen Foster)
*(psevdonym for Murry Wilson)

Personell
Brian Wilson – bass, orgel, vokal
Carl Wilson – gitar, keyboard, vokal
Mike Love – vokal, saksofon
Al Jardine – gitar, vokal
Bruce Johnston – vokal
Dennis Wilson – trommer, vokal
Al Vescovo – gitar
Andre medvirkende
Medlemmer av The Wrecking Crew og andre studiomusikere (ukreditert)

Eksterne lenker   
 

The Beach Boys-album
Musikkalbum fra 1968